ซื้อหน้าเรียวผ่านเน็ต EP.1 เปิดโปงแม่ค้ายาเถื่อน ขายโบท็อกซ์ฉีดเองโจ๋งครึ่มว่อนโซเชียล
หน้าเหลี่ยมให้เป็นหน้าเรียว,,เข็มเดียวแล้วหน้าจะเด็ก,ผู้สื่อข่าวเชื่อว่า หนึ่งคำตอบภายในใจของคุณ คงจะนึกถึง ,โบท็อกซ์, ยามหัศจรรย์ที่สามารถปั้นแต่งใบหน้าให้สวยตึงเด้งเรียวดั่งเสกได้ ซึ่งวินาทีนี้ เราไม่สามารถปฏิเสธได้เลยว่า ,โบท็อกซ์, กำลังได้รับความนิยมอย่างล้นหลามจากกลุ่มคนรักสวยรักงาม ไล่ไปตั้งแต่ดาราชั้นนำยันชาวบ้านลูกตาสีตาสา,ทว่า ราคาของเจ้าตัวโบท็อกซ์เอง ก็ไม่ใช่ราคาถูกๆ ห้าบาทสิบบาท จนทำให้เธอคนนั้นฉันคนนี้สามารถวิ่งเข้าไปฉีดได้โดยง่าย แต่จะทำอย่างไรได้เล่าเออ ในเมื่อหัวใจมันเรียกร้องต้องการความสวย จนหลายต่อหลายคนต้องลอบหาทางลัดหลบเลี่ยง ,ราคาสูง, ที่แลกมาด้วย ,ความเสี่ยง, และวิธีนั้นก็คือ ,ซื้อโบท็อกซ์จากอินเทอร์เน็ตมาฉีดเอง,คุณสามารถพิสูจน์ ,ความเสี่ยง, นี้ได้ง่ายๆ เพียงพิมพ์คำค้นหาว่า ,ซื้อโบท็อกซ์, ลงใน google จากนั้นสิ่งที่ปรากฏตรงหน้าของคุณก็คือ ร้านค้ามากมายที่จำหน่าย โบท็อกซ์ ผ่านอินเทอร์เน็ตกันอย่างโจ๋งครึ่ม ทั้งๆ ที่การกระทำเช่นนี้เป็นการทำผิดกฎหมายอย่างชัดเจน,โดย ,เภสัชกรประพนธ์ อางตระกูล รองเลขาธิการคณะกรรมการอาหารและยา, กล่าวกับผู้สื่อข่าวถึงเรื่องดังกล่าวไว้ว่า ,เมื่อเปิดเข้าไปที่หน้าเว็บไซต์ของร้านขายโบท็อกซ์เถื่อนเหล่านี้ จะพบว่า แต่ละร้านประกาศขายโบท็อกซ์กันอย่างโจ่งแจ้ง และมีไม่ต่ำกว่าสิบยี่ห้อที่นำมาประกาศขาย โดยมีทั้งยี่ห้อที่ผ่านการรับรองจาก อย. และยังไม่ผ่านการรับรองจาก อย. แต่อย่างไรก็ตาม ทุกร้านจะมีการโฆษณาไปในทิศทางเดียวกันว่า โบท็อกซ์ของร้านตนเองเป็นของแท้ 100% ปลอดภัย เห็นผลรวดเร็วทันใจ และได้รับสินค้าแน่นอน,จากนั้น ทางผู้สื่อข่าวได้ทำทีเข้าไปเป็นลูกค้าร้านขายโบท็อกในอินเทอร์เน็ต โดยสอบถามไปที่แอพพลิเคชันไลน์ที่ทางร้านได้ให้ไลน์ไอดีไว้บนหน้าเว็บไซต์ และเมื่อผู้สื่อข่าวแอดไลน์ไปเป็นที่เรียบร้อย ก็พบกับชื่อโปรไฟล์ไลน์ที่มีชื่อว่า ,แบ่งขายปลีก-ส่งBotox, และอีกร้านหนึ่งมีชื่อโปรไฟล์ไลน์ว่า ,Botox ปลีก-ส่ง,ผู้สื่อข่าวทำทีเป็นพูดคุยซักถามรายละเอียดโบท็อกซ์จากทางร้าน ซึ่งทั้งสองร้านที่ทีมข่าวได้ติดต่อไปนั้น ได้กล่าวไปในทิศทางเดียวกันว่า โบท็อกซ์ของร้านตนเองนั้น เป็นของแท้แน่นอน,โดยร้านที่ใช้ชื่อโปรไฟล์ไลน์ว่า แบ่งขายปลีก-ส่งBotox ได้บอกเล่ากับผู้สื่อข่าวว่า ,ทางร้านจำหน่ายโบท็อกซ์มานานแล้ว โดยมีลูกค้านับพันคนที่ซื้อโบท็อกซ์จากร้านของตนไปฉีด, เพราะฉะนั้น หากผู้สื่อข่าวซื้อสินค้าจากทางร้าน ผู้สื่อข่าวจะไม่เสียเงินฟรีอย่างแน่นอน นอกจากนี้ ทางร้านยังได้แนะนำคลินิกที่รับฉีดให้แก่ผู้สื่อข่าวด้วย โดยระบุเพียงว่า, ร้านแห่งนี้มีที่ตั้งอยู่บริเวณด้านหน้าของมหาวิทยาลัยหอการค้าไทย หากผู้สื่อข่าวอยากรู้ว่าร้านชื่ออะไร ผู้สื่อข่าวต้องซื้อสินค้าจากทางร้านเพื่อแลกกับชื่อคลินิกที่รับฉีด,ขณะที่ ร้าน Botox ปลีก-ส่ง ได้บอกเล่ากับผู้สื่อข่าวผ่านแอพพลิเคชันไลน์ว่า หากลูกค้าซื้อโบท็อกซ์ของทางร้านไปฉีด ,ลูกค้าจะเห็นผลภายใน 1-2 วัน หรืออย่างเร็วที่สุดจะอยู่ที่ประมาณ 3 ชั่วโมง พร้อมแนะนำร้านที่รับฉีดให้แก่ผู้สื่อข่าวด้วย ซึ่งเป็นคลินิกแห่งหนึ่งในย่านพหลโยธิน,โดย นพ.จักรพงษ์ ชุณหเสวี ผู้ช่วยผู้อำนวยการด้านพัฒนาสู่ความเป็นเลิศ ด้านโรคผิวหนัง สถาบันโรคผิวหนัง ได้กล่าวกับผู้สื่อข่าวไว้ว่า ,โบท็อกซ์ จะเริ่มเห็นผลจากหลังจากฉีดประมาณ 1-2 สัปดาห์ และจะเห็นผลเต็มที่ใน 4 สัปดาห์,โดยผู้อ่านสามารถพิจารณาอย่างมีสติและรอบคอบ ได้จากภาพด้านล่าง ดังต่อไปนี้,จากการพูดคุยกับทางร้าน แบ่งขายปลีก-ส่งBotox ,************,จากการพูดคุยกับทางร้าน Botox ปลีก-ส่ง,นอกจากนี้ ผู้สื่อข่าวได้ทำการเสาะหาร้านค้าที่ลักลอบขายโบท็อกซ์ผ่านเฟซบุ๊กอีกด้วย โดยผลปรากฏว่า มีเพจเฟซบุ๊กหลายต่อหลายเพจประกาศขายโบท็อกซ์ผ่านอินเทอร์เน็ตกันอย่างโจ๋งครึ่ม ทั้งๆ ที่การกระทำเช่นนี้เป็นสิ่งผิดกฎหมาย,สวยประหยัด จะคุ้มไหม ตัดสินใจดู,ทีมข่าวเฉพาะกิจไทยรัฐออนไลน์,หากคุณเป็นอีกหนึ่งคนที่สนอกสนใจ ,โบท็อกซ์, โปรดติดตามตอนต่อไป เพราะคุณจะได้ไม่ตกเป็นเหยื่อโดยไม่รู้ตัว
ในเมื่อหัวใจมันเรียกร้องต้องการความสวย จนหลายต่อหลายคนต้องลอบหาทางลัดหลบเลี่ยง ราคาสูง ที่แลกมาด้วย ความเสี่ยง และวิธีนั้นก็คือ ซื้อโบท็อกซ์จากอินเทอร์เน็ตมาฉีดเอง
โบท็อกซ์,โบท็อกซ์ ที่ไหนดี,ซื้อโบท็อกซ์,โบท็อกซ์หน้าเรียว,ทีมข่าวเฉพาะกิจไทยรัฐออนไลน์